title: Rozhodnutie Rady (SZBP) 2016/1745 z 29. septembra 2016, ktorým sa mení rozhodnutie (SZBP) 2015/1763 o reštriktívnych opatreniach vzhľadom na situáciu v Burundi

text:
               30.9.2016

               SK

               Úradný vestník Európskej únie

               L 264/29

         ROZHODNUTIE RADY (SZBP) 2016/1745
   z 29. septembra 2016,
   ktorým sa mení rozhodnutie (SZBP) 2015/1763 o reštriktívnych opatreniach vzhľadom na situáciu v Burundi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 1. októbra 2015 prijala rozhodnutie (SZBP) 2015/1763 (1) o reštriktívnych opatreniach vzhľadom na situáciu v Burundi.

               (2)

               Na základe preskúmania rozhodnutia (SZBP) 2015/1763 by sa platnosť reštriktívnych opatrení mala predĺžiť do 31. októbra 2017.

               (3)

               Rozhodnutie (SZBP) 2015/1763 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 6 druhý odsek rozhodnutia (SZBP) 2015/1763 sa nahrádza takto:

      „Toto rozhodnutie sa uplatňuje do 31. októbra 2017.“

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 29. septembra 2016

            Za Radu

            predseda

         P. ŽIGA

      (1)  Rozhodnutie Rady (SZBP) 2015/1763 z 1. októbra 2015 o reštriktívnych opatreniach vzhľadom na situáciu v Burundi (Ú. v. EÚ L 257, 2.10.2015, s. 37).


|

32011D0820(03)

Rozhodnutie Komisie z  19. augusta 2011 o zriadení Výboru pre Európsky výskumný a inovačný priestor

Úradný vestník C 243 , 20/08/2011 S. 0012 - 0015

		Rozhodnutie Komisiez 19. augusta 2011o zriadení Výboru pre Európsky výskumný a inovačný priestor(2011/0000/)EURÓPSKA KOMISIA,so zreteľom na Zmluvu o fungovaní Európskej únie,so zreteľom na Zmluvu o založení Európskeho spoločenstva pre atómovú energiu,keďže:(1) S cieľom radiť Komisii v otázkach realizácie európskeho výskumného priestoru pri zohľadnení cieľov stanovených v zelenej knihe Komisie "Európsky výskumný priestor: nové perspektívy" [1] bol rozhodnutím Komisie 2008/111/ES, Euratom [2] zriadený Výbor pre Európsky výskumný priestor (ERAB, z angl. European Research Area Board);(2) Platnosť rozhodnutia 2008/111/ES stráca účinnosť 29. februára 2012;(3) V nadväznosti na oznámenie Komisie "Európa 2020: stratégia na zabezpečenie inteligentného, udržateľného a inkluzívneho rastu" [3]. Rada vydala svoje politické potvrdenie o novej stratégii 17. júna 2010;(4) Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov: Hlavná iniciatíva stratégie Európa 2020 Inovácia v Únii [4], ktoré Európska komisia prijala 6. októbra 2010, prináša jednotný rámec pre výskumné a inovačné politiky a je kľúčovým prvkom celkovej stratégie Európa 2020 a prispieva ku každému zo svojich troch pilierov, konkrétne inteligentnému, udržateľné a inkluzívnemu rastu;(5) V oznámení Komisie o hlavnej iniciatíve Inovácia v Únii Komisia oznámila zámer rozšíriť pôsobnosti výboru ERAB tak, ako je stanovené v rozhodnutí 2008/111/ES, Euratom, s cieľom priebežne hodnotiť Úniu inovácií, posudzovať nové trendy a poskytovať odporúčania v súvislosti s prioritami a opatreniami;(6) Výbor pre Európsky výskumný a inovačný priestor (ďalej len "výbor"), by mal podporovať Komisiu v jej úsilí o dosiahnutie cieľov špecifikovaných v rozhodnutí Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) [5]. a v rozhodnutí 2006/970/Euratom z 18. decembra 2006 o siedmom rámcovom programe Európskeho spoločenstva pre atómovú energiu (Euratom) v oblasti jadrového výskumu a odbornej prípravy (2007 – 2011) [6], ako aj v následných rámcových programoch Európskej únie a Euratomu;(7) Predsedu a členov výboru Komisii navrhne nezávislý identifikačný výbor na vysokej úrovni zložený zo zástupcov podnikateľov a akademickej obce;(8) S cieľom posilňovať kapacitu výboru a zabezpečiť jeho kontinuitu, útvary Komisie môžu vymenovať za čestných členov výboru tých členov výboru, ktorí skončili svoje funkčné obdobie, na základe ich zásluh a vykonaných služieb;(9) Bez toho, aby boli dotknuté bezpečnostné predpisy stanovené v prílohe k rozhodnutiu Komisie 2001/844/ES, ESUO, Euratom [7], je potrebné stanoviť pravidlá o poskytovaní informácií členmi výboru;(10) Osobné údaje týkajúce sa členov výboru by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov [8];(11) Je vhodné stanoviť obdobie uplatňovania tohto rozhodnutia. Komisia v stanovenom čase zváži, či je vhodné predĺžiť takú lehotu,PRIJALA TOTO ROZHODNUTIE:Článok 1Výbor pre Európsky výskumný a inovačný priestorVýbor pre európsky výskumný a inovačný priestor (ďalej len "výbor") sa zriaďuje s účinnosťou od 1. marca 2012.Článok 2Úlohy1. Úlohy výboru sú:a) radiť Európskej komisii v otázkach Európskeho výskumného priestoru, poskytovať odporúčania týkajúce sa priorít a opatrení, najmä v súvislosti s tým, ako zvýšiť inovačný vplyv, a priebežne hodnotiť relevantnú časť hlavnej iniciatívy Inovácia v Únii;b) poskytovať stanoviská týkajúce sa vývoja a realizácie Európskeho výskumného priestoru a iniciatívy Inovácia v Únii na žiadosť Komisie alebo z vlastnej iniciatívy výboru;c) poskytovať Komisii výročnú správu o vývoji Európskeho výskumného priestoru a iniciatívy Inovácia v Únii;d) zaujímať sa o nové trendy v Európskom výskumnom priestore a Inovácii v Únii.2. Výbor je pravidelne informovaný o príslušných opatreniach a vývoji.3. Výbor poskytuje svoje stanovisko v rámci lehoty, ktorú určí Komisia.Článok 3Konzultácie1. Komisia môže s výborom konzultovať akékoľvek otázky týkajúce sa realizácie európskeho výskumného priestoru a iniciatívy Inovácia v Únii.2. Predseda výboru môže Komisii poradiť, aby konkrétne otázky prekonzultovala s výborom.Článok 4Zloženie – vymenovanie členov1. Výbor sa skladá z 11 členov.2. Predsedu a členov výboru menuje Komisia. Pri výbere a vymenúvaní členov výboru sa majú uplatňovať tieto kritériá:- profil významného výskumníka a/alebo inovátora zahŕňajúci odborné znalosti v oblasti netechnologických inovácií,- skúsenosti s vytváraním, riadením a vykonávaním politiky v oblasti výskumu a/alebo inovácie,- poradenské skúsenosti na európskej alebo medzinárodnej úrovni,- vyváženosť medzi výskumnými a technickými disciplínami vrátane osôb so špecifickými skúsenosťami v akademickej i priemyselnej oblasti,- vyvážené zemepisné zastúpenie zohľadňujúce krajiny pridružené k rámcovým programom,- dostatočne vyvážené zastúpenie pohlaví.3. Žiadatelia považovaní za vhodných uchádzačov o členstvo, ktorí neboli vymenovaní, môžu byť zaradení do rezervného zoznamu, ktorý môže Komisia použiť pri vymenúvaní náhradníkov.4. Komisia vymenúva členov ad personam a členovia radia Komisii nezávisle od akýchkoľvek vonkajších vplyvov.5. Členovia včas informujú Komisiu o akomkoľvek konflikte záujmov, ktorý by mohol narušiť ich objektívnosť.6. Členovia skupiny sa vymenúvajú na štvorročné funkčné obdobie s možnosťou predĺženia a vykonávajú funkciu dovtedy, kým neukončia svoje funkčné obdobie alebo nie sú nahradení v súlade s odsekom 7.7. Členov možno nahradiť na zostávajúcu časť ich funkčného obdobia v týchto prípadoch:a) pokiaľ člen odstúpi;b) pokiaľ člen už nie je schopný účinne prispievať k rokovaniam výboru;c) pokiaľ člen nespĺňa podmienky článku 339 ZFEÚ o zverejňovaní informácií;d) pokiaľ člen v rozpore s odsekom 4 nekoná nezávisle od akýchkoľvek vonkajších vplyvov;e) pokiaľ člen v rozpore s odsekom 5 včas neinformoval Komisiu o konflikte záujmov.8. Mená členov výboru sa uverejnia v registri expertných skupín a iných podobných útvarov Komisie (ďalej len "register"), ako aj na webovej stránke Generálneho riaditeľstva pre výskum a inováciu. Mená členov sa zbierajú, spracúvajú a uverejňujú v súlade s nariadením (ES) č. 45/2001.Článok 5Čestní členoviaÚtvary Komisie môžu vymenovať členov, ktorí skončili svoje funkčné obdobie vo výbore, za čestných členov výboru bez hlasovacích práv. Štatút čestných členov je rovnaký ako štatút pozorovateľov. Takéto vymenovania sa uskutočňujú na základe zásluh a vykonaných služieb. Čestní členovia sú vymenovaní na maximálne štvorročné funkčné obdobie.Článok 6Činnosť1. Výbor zvolí spomedzi svojich členov jednoduchou väčšinou hlasov dvoch podpredsedov, ktorí spoločne s dezignovaným predsedom tvoria predsedníctvo výboru.2. Činnosť výboru organizuje kancelária v spolupráci s Komisiou.3. Po dohode s Komisiou môže výbor vytvoriť podskupiny s cieľom preskúmať osobitné otázky za podmienok stanovených výborom. Tieto podskupiny zanikajú hneď, ako splnia svoje mandáty.4. Ak je to podľa názoru Komisie nevyhnutné alebo užitočné, Komisia môže požiadať expertov alebo pozorovateľov so špeciálnou odbornou spôsobilosťou v otázke, ktorá je súčasťou agendy, aby sa zúčastnili na práci výboru, prípadne na rokovaniach alebo práci podskupiny.5. Členovia výboru, ako aj prizvaní odborníci a pozorovatelia dodržiavajú povinnosť zachovávať služobné tajomstvo ustanovenú v zmluvách a ich vykonávacích predpisoch, ako aj bezpečnostné pravidlá Komisie týkajúce sa ochrany utajovaných skutočností EÚ ustanovené v prílohe k rozhodnutiu 2001/844/ES, ESUO, Euratom [9]. V prípade nedodržiavania týchto povinností môže Komisia prijať všetky vhodné opatrenia.6. Výbor a jeho podskupiny sa zvyčajne stretávajú v priestoroch Komisie v súlade s postupmi a časovým rozvrhom, ktoré stanovil výbor. Komisia zabezpečí sekretariát.7. Komisia môže poskytnúť informácie a odbornú podporu potrebnú na činnosť výboru, aby výbor mohol pracovať v podmienkach samostatnosti a nezávislosti. Odborná podpora sa poskytuje prostredníctvom grantov a verejných obstarávaní predpokladaných v príslušnom pracovnom programe.8. Na schôdzach výboru a jeho podskupín sa zúčastňujú zástupcovia Komisie.9. Výbor prijme svoj rokovací poriadok na základe návrhu predloženého Komisiou.10. Komisia uverejňuje príslušné informácie o činnostiach výboru, a to buď ich začlenením do registra, alebo na príslušnej webovej stránke dostupnej prostredníctvom odkazu v registri.Článok 7Honoráre a výdavky na zasadnutia1. Členovia výboru dostávajú prostredníctvom honorárov za účasť na plenárnych zasadnutiach výboru náhradu za plnenie úlohy, v ktorej sa odráža ich zodpovednosť a ktorá je primeraná podobným náhradám v podobných útvaroch a v členských štátoch. Výška honorárov a súvisiace vykonávacie pravidlá sú ustanovené v prílohe k tomuto rozhodnutiu.2. Pozorovatelia a čestní členovia nedostávajú za výkon svojich služieb nijaký honorár.3. Pokiaľ ide o zasadnutia potrebné na vykonávanie práce výboru iné než plenárne zasadnutia vrátane tých, ktoré sú uvedené v článku 6, Komisia po ich predchádzajúcom schválení uhrádza cestovné náklady a vo vhodných prípadoch náklady na pobyt súvisiace s činnosťou výboru jeho členom a prizvaným odborníkom v súlade s ustanoveniami Komisie o náhrade pre externých expertov.Článok 8Strata účinnostiToto rozhodnutie stráca účinnosť 29. februára 2016.V Bruseli 19. augusta 2011Za KomisiuMáire Geoghegan-Quinnčlenka Komisie[1] KOM(2007) 161 v konečnom znení, 4.4.2007.[2] Ú. v. EÚ L 40, 14.2.2008, s. 7.[3] KOM(2010) 2020 v konečnom znení, 3.3.2010.[4] KOM(2010) 546 v konečnom znení, 6.10.2010.[5] Ú. v. EÚ L 412, 30.12.2006, s. 1.[6] Ú. v. EÚ L 400, 30.12.2006, s. 60, oprava v Ú. v. EÚ L 54, 22.2.2007, s. 21.[7] Ú. v. ES L 317, 3.12.2001, s. 1.[8] Ú. v. ES L 8, 12.1.2001, s. 1.[9] Rozhodnutie Komisie z 29. novembra 2001, ktorým sa mení a dopĺňa jej rokovací poriadok (Ú. v. ES L 317, 3.12.2001, s. 1).--------------------------------------------------


title: Rozhodnutie Rady z 26. januára 1998, ktoré sa týka uzatvorenia Dohody o medzinárodných normách humánneho odchytu medzi Európskym spoločenstvom, Kanadou a Ruskou federáciou a schválenej zápisnice medzi Kanadou a Európskym spoločenstvom, ktorá sa týka podpísania uvedenej dohody

text:
Dôležité právne oznámenie

|

31998D0142

Úradný vestník L 042 , 14/02/1998 S. 0040 - 0041

		Rozhodnutie Radyz 26. januára 1998,ktoré sa týka uzatvorenia Dohody o medzinárodných normách humánneho odchytu medzi Európskym spoločenstvom, Kanadou a Ruskou federáciou a schválenej zápisnice medzi Kanadou a Európskym spoločenstvom, ktorá sa týka podpísania uvedenej dohody(98/142/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 113 a 100a, v spojení s prvou vetou článku 228 ods. 2 a prvým pododsekom článku 228 ods. 3,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na rozhodnutie Rady z júna 1996, ktorým sa ustanovujú rokovacie smernice a ktoré oprávňuje Komisiu dojednať dohodu o normách humánneho odchytu s Kanadou, Ruskou federáciou, Spojenými štátmi americkými a akoukoľvek inou krajinou, ktorá má záujem,keďže nariadenie (EHS) č. 3254/91 zo 4. novembra 1991, ktorým sa zakazuje používanie nástražnych pascí v spoločenstve a dovážanie do spoločenstva kožušín a tovarov vyrobených z určitých druhov divo žijúcich zvierat pochádzajúcich z krajín, kde boli chytené použitím nástražnej pasce alebo inými metódami v rozpore s medzinárodne uznávanými normami humánneho odchytu [3], a najmä druhá zarážka jeho článku 3 ods. 1 odkazuje na medzinárodne dohodnuté normy humánneho odchytu, s ktorými musia byť v súlade spôsoby odchytu používané v tretích krajinách, ktoré nezakázali nástražné pasce, s cieľom umožniť týmto krajinám vyvážať kožušiny a výrobky z určitých druhov do spoločenstva;keďže 1. januára 1996 neboli zavedené žiadne medzinárodné normy humánneho odchytu; keďže táto situácia znamená, že tretie krajiny nemali žiadnu možnosť garantovať, že metódy odchytu druhov uvedených v prílohe I k nariadeniu (EHS) č. 3254/91 používané na ich území vyhovujú medzinárodne dohodnutým normám humánneho odchytu;keďže dohoda priložená k tomuto rozhodnutiu je v súlade s vyššie uvedenými rokovacími smernicami; keďže preto spĺňa koncept medzinárodne uznávaných noriem humánneho odchytu uvedených v druhej zarážke článku 3 ods. 1 nariadenia (EHS) č. 3254/91;keďže hlavným účelom dohody je stanoviť zosúladené technické normy, ktoré ponúkajú dostatočnú úroveň ochrany, pokiaľ ide o pohodu odchytávaných zvierat, a riadiť výrobu, ako aj používanie pascí a zjednodušiť medzi stranami obchod s pascami, kožušinami a výrobkami z určitých druhov, ktoré sú predmetom dohody;keďže vykonávanie dohody si vyžaduje zavedenie časového plánu testovania a overovania zhody pascí so stanovenými normami a nahrádzania neschválených pascí;keďže až do nadobudnutia účinnosti dohody medzi troma stranami je potrebné, aby sa dohoda medzi Kanadou a Európskym spoločenstvom uplatňovala pokiaľ možno čo najskôr;keďže Dohoda o medzinárodných normách humánneho odchytu medzi Európskym spoločenstvom, Kanadou a Ruskou federáciou a schválená zápisnica medzi Kanadou a Európskym spoločenstvom, ktorá sa týka podpísania uvedenej dohody, by sa mala schváliť,so zreteľom na návrh nariadenia, ktorým sa mení a dopĺňa nariadenie (EHS) č. 3254/91, predloženého Rade 12. januára 1996;keďže nariadenie (EHS) č. 3254/91 zo 4. novembra 1991, ktorým sa zakazuje používanie nástražnych pascí v spoločenstve a dovážanie do spoločenstva kožušín a tovarov vyrobených z určitých druhov divo žijúcich zvierat pochádzajúcich z krajín, kde boli chytené použitím nástražnej pasce alebo inými metódami v rozpore s medzinárodne uznávanými normami humánneho odchytu [3], a najmä druhá zarážka jeho článku 3 ods. 1 odkazuje na medzinárodne dohodnuté normy humánneho odchytu, s ktorými musia byť v súlade spôsoby odchytu používané v tretích krajinách, ktoré nezakázali nástražné pasce, s cieľom umožniť týmto krajinám vyvážať kožušiny a výrobky z určitých druhov do spoločenstva;keďže 1. januára 1996 neboli zavedené žiadne medzinárodné normy humánneho odchytu; keďže táto situácia znamená, že tretie krajiny nemali žiadnu možnosť garantovať, že metódy odchytu druhov uvedených v prílohe I k nariadeniu (EHS) č. 3254/91 používané na ich území vyhovujú medzinárodne dohodnutým normám humánneho odchytu;keďže dohoda priložená k tomuto rozhodnutiu je v súlade s vyššie uvedenými rokovacími smernicami; keďže preto spĺňa koncept medzinárodne uznávaných noriem humánneho odchytu uvedených v druhej zarážke článku 3 ods. 1 nariadenia (EHS) č. 3254/91;keďže hlavným účelom dohody je stanoviť zosúladené technické normy, ktoré ponúkajú dostatočnú úroveň ochrany, pokiaľ ide o pohodu odchytávaných zvierat, a riadiť výrobu, ako aj používanie pascí a zjednodušiť medzi stranami obchod s pascami, kožušinami a výrobkami z určitých druhov, ktoré sú predmetom dohody;keďže vykonávanie dohody si vyžaduje zavedenie časového plánu testovania a overovania zhody pascí so stanovenými normami a nahrádzania neschválených pascí;keďže až do nadobudnutia účinnosti dohody medzi troma stranami je potrebné, aby sa dohoda medzi Kanadou a Európskym spoločenstvom uplatňovala pokiaľ možno čo najskôr;keďže Dohoda o medzinárodných normách humánneho odchytu medzi Európskym spoločenstvom, Kanadou a Ruskou federáciou a schválená zápisnica medzi Kanadou a Európskym spoločenstvom, ktorá sa týka podpísania uvedenej dohody, by sa mala schváliť,ROZHODLA TAKTO:Článok 1Dohoda o medzinárodných normách humánneho odchytu medzi Európskym spoločenstvom, Kanadou a Ruskou federáciou a schválená zápisnica medzi Kanadou a Európskym spoločenstvom, ktorá sa týka podpísania uvedenej dohody, sa týmto schvaľuje.Znenia dohody a schválenej zápisnice sú pripojené k tomuto rozhodnutiu spolu s deklaráciami, ktoré sa majú po podpísaní dohody uložiť.Článok 2Predseda Rady ukladá listiny o uzatvorení podľa článku 17 ods. 2 dohody.V Bruseli 26. januára 1998Za RadupredsedaR. Cook[1] Ú. v. ES C 207, 8.7.1997, s. 14.[2] Ú. v. ES C 14, 19.1.1998.[3] Ú. v. ES L 308, 9.11.1991, s. 1.[3] Ú. v. ES L 308, 9.11.1991, s. 1.--------------------------------------------------


Dôležité právne oznámenie

|

52007BP0135(01)

1. Rozhodnutie Európskeho parlamentu z 24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005, oddiel VII - Výbor regiónov (C6-0470/2006 - 2006/2076(DEC))

Úradný vestník 074 E , 20/03/2008 S. 0339 - 0340

		1.Rozhodnutie Európskeho parlamentu z 24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005, oddiel VII - Výbor regiónov (C6-0470/2006 — 2006/2076(DEC))Európsky parlament,- so zreteľom na všeobecný rozpočet Európskej únie na rozpočtový rok 2005 [1],- so zreteľom na konečnú ročnú účtovnú závierku Európskych spoločenstiev za rozpočtový rok 2005 - zväzok I (C6-0470/2006) [2],- so zreteľom na výročnú správu Dvora audítorov o plnení rozpočtu za rozpočtový rok 2005 a jeho osobitné správy spolu s odpoveďami kontrolovaných inštitúcií [3],- so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES [4],- so zreteľom na článok 272 ods. 10 a články 274, 275 a 276 Zmluvy o ES,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [5], a najmä na jeho články 50, 86, 145, 146 a 147,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu (A6-0106/2007),1. udeľuje generálnemu tajomníkovi Výboru regiónov absolutórium za plnenie všeobecného rozpočtu Výboru regiónov za rozpočtový rok 2005;2. uvádza svoje poznámky v priloženom uznesení;3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, Európskemu hospodárskemu a sociálnemu výboru, Výboru regiónov, Európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).[1] Ú. v. EÚ L 60, 8.3.2005.[2] Ú. v. EÚ C 264, 31.10.2006, s. 1.[3] Ú. v. EÚ C 263, 31.10.2006, s. 1.[4] Ú. v. EÚ C 263, 31.10.2006, s. 10.[5] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).--------------------------------------------------


title: Rozhodnutie Rady z 21. októbra 2010 o pozícii, ktorú má Európska únia zaujať v Asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej, pokiaľ ide o prijatie ustanovení o koordinácii systémov sociálneho zabezpečenia

text:
               23.11.2010

               SK

               Úradný vestník Európskej únie

               L 306/8

         ROZHODNUTIE RADY
   z 21. októbra 2010
   o pozícii, ktorú má Európska únia zaujať v Asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej, pokiaľ ide o prijatie ustanovení o koordinácii systémov sociálneho zabezpečenia
   (2010/698/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 2 písm. b) v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               V článku 67 Euro-stredomorskej dohody, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej (1) (ďalej len „dohoda“), sa ustanovuje, že asociačná rada prijme ustanovenia na uplatňovanie zásad koordinácie systémov sociálneho zabezpečenia uvedených v článku 65 dohody pred koncom prvého roku po tom, čo dohoda nadobudne platnosť.

               (2)

               V cieli 29 druhej zarážke akčného plánu EÚ a Tuniska, ktorý asociačná rada prijala 4. júla 2005 v rámci európskej susedskej politiky, sa vyžaduje, aby asociačná rada prijala rozhodnutie o vykonávaní článku 65 uvedenej dohody.

               (3)

               V súlade s článkami 1 a 2 protokolu 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijímaní tohto rozhodnutia, nie je ním viazané ani nepodlieha jeho uplatňovaniu.

               (4)

               V súlade s článkami 1 a 2 protokolu 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijímaní tohto rozhodnutia, nie sú ním viazané ani nepodliehajú jeho uplatňovaniu,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej, pokiaľ ide o vykonávanie článku 67 dohody, sa zakladá na návrhu rozhodnutia asociačnej rady pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 21. októbra 2010

            Za Radu

            predsedníčka

         J. MILQUET

      (1)  Ú. v. ES L 97, 30.3.1998, s. 2.
    ---documentbreak---

               23.11.2010

               SK

               Úradný vestník Európskej únie

               L 306/9

         Návrh
   ROZHODNUTIE ASOCIAČNEJ RADY č. …/…
   zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej
   z …,
   pokiaľ ide o ustanovenia o koordinácii systémov sociálneho zabezpečenia uvedené v Euro-stredomorskej dohode
   ASOCIAČNÁ RADA,
   so zreteľom na Euro-stredomorskú dohodu, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej (1), a najmä na jej článok 67,
   keďže:

               (1)

               V článkoch 65 až 68 Euro-stredomorskej dohody, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej (ďalej len „dohoda“) sa ustanovuje koordinácia systémov sociálneho zabezpečenia Tuniska a členských štátov. V článku 65 sa ustanovujú zásady takejto koordinácie.

               (2)

               V článku 67 dohody sa ustanovuje, že asociačná rada prijme rozhodnutie implementujúce zásady ustanovené v článku 65 pred koncom prvého roku po nadobudnutí platnosti dohody.

               (3)

               V cieli 29 druhej zarážke akčného plánu EÚ a Tuniska, ktorý asociačná rada prijala 4. júla 2005 v rámci európskej susedskej politiky, sa vyžaduje prijatie rozhodnutia o vykonávaní článku 65 dohody.

               (4)

               V súvislosti s uplatňovaním zásady nediskriminácie toto rozhodnutie by nemalo ustanovovať vznik žiadneho dodatočného nároku, ktorý by vyplýval z určitých skutočností a udalostí, ktoré existujú, resp. ku ktorým došlo na území druhej zmluvnej strany, pokiaľ sa takéto skutočnosti alebo udalosti nezohľadňujú podľa právnych predpisov prvej zmluvnej strany, okrem práva na prenos určitých dávok.

               (5)

               Pri uplatňovaní tohto rozhodnutia by mali mať tuniskí pracovníci nárok na rodinné dávky pod podmienkou, že ich rodinní príslušníci majú s nimi spoločné legálne bydlisko v členskom štáte, v ktorom sú títo pracovníci zamestnaní. Na základe tohto rozhodnutia by nemal vzniknúť žiadny nárok na rodinné dávky, pokiaľ ide o ich rodinných príslušníkov s bydliskom v inom štáte, napr. v Tunisku.

               (6)

               Nariadením Rady (ES) č. 859/2003 (2) sa rozšírili ustanovenia nariadenia (EHS) č. 1408/71 a nariadenia (EHS) č. 574/72 na štátnych príslušníkov tretích krajín, na ktorých sa dovtedy tieto ustanovenia nevzťahovali výhradne z dôvodu ich štátnej príslušnosti. Nariadenie (ES) č. 859/2003 sa už vzťahuje na zásadu sčítania dôb poistenia získaných tuniskými pracovníkmi v rôznych členských štátoch, pokiaľ ide o nárok na určité dávky, ako sa uvádza v článku 65 ods. 2 dohody.

               (7)

               Mohlo by byť potrebné ustanoviť osobitné ustanovenia, ktoré zodpovedajú osobitnému charakteru tuniských právnych predpisov, aby sa tak uľahčilo uplatňovanie pravidiel koordinácie.

               (8)

               S cieľom zabezpečiť hladké fungovanie koordinácie systémov sociálneho zabezpečenia členských štátov a Tuniska je potrebné zaviesť osobitné ustanovenia o spolupráci medzi členskými štátmi a Tuniskom, ako aj medzi dotknutou osobou a inštitúciou v príslušnom štáte.

               (9)

               Mali by sa prijať prechodné ustanovenia na ochranu osôb, na ktoré sa vzťahuje toto rozhodnutie, a na zabezpečenie toho, aby v dôsledku nadobudnutia účinnosti tohto rozhodnutia práva nestratili,

         PRIJALA TOTO ROZHODNUTIE:
   ČASŤ I

      VŠEOBECNÉ USTANOVENIA

   Článok 1
   Vymedzenie pojmov
   1.   Na účely tohto rozhodnutia:

               a)

               „dohoda“ je Euro-stredomorská dohoda, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej;

               b)

               „nariadenie“ je nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (3), ako sa uplatňuje v členských štátoch Európskej únie;

               c)

               „vykonávacie nariadenie“ je nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (4);

               d)

               „členský štát“ je členský štát Európskej únie;

               e)

               „pracovník“ je:

                           i)

                           na účely právnych predpisov členského štátu osoba vykonávajúca činnosť ako zamestnanec v zmysle článku 1 písm. a) nariadenia;

                           ii)

                           na účely právnych predpisov Tuniska osoba vykonávajúca činnosť ako zamestnanec v zmysle týchto právnych predpisov;

               f)

               „rodinný príslušník“ je:

                           i)

                           na účely právnych predpisov členského štátu rodinný príslušník v zmysle článku 1 písm. i) nariadenia;

                           ii)

                           na účely právnych predpisov Tuniska rodinný príslušník v zmysle týchto právnych predpisov;

               g)

               „právne predpisy“ sú:

                           i)

                           vo vzťahu k členským štátom právne predpisy v zmysle článku 1 písm. l) nariadenia;

                           ii)

                           vo vzťahu k Tunisku príslušné relevantné právne predpisy uplatniteľné v Tunisku;

               h)

               „dávky“ sú:

                           i)

                           vo vzťahu k členským štátom dávky v zmysle článku 3 nariadenia;

                           ii)

                           vo vzťahu k Tunisku príslušné dávky uplatňované v Tunisku;

               i)

               „prenosné dávky“ sú:

                           i)

                           vo vzťahu k členským štátom:

                                       —

                                       starobné dôchodky,

                                       —

                                       pozostalostné dôchodky,

                                       —

                                       dávky v súvislosti s pracovnými úrazmi a chorobami z povolania,

                                       —

                                       invalidné dôchodky súvisiace s pracovnými úrazmi a chorobami z povolania

                                 v zmysle nariadenia s výnimkou osobitných nepríspevkových peňažných dávok, ako sa ustanovujú v prílohe X k nariadeniu;

                           ii)

                           vo vzťahu k Tunisku príslušné dávky ustanovené na základe tuniských právnych predpisov s výnimkou osobitných nepríspevkových peňažných dávok, ako sa ustanovujú v prílohe I k tomuto rozhodnutiu.

         2.   Ostatné pojmy používané v tomto rozhodnutí majú význam stanovený:

               a)

               vo vzťahu k členským štátom v nariadení a vykonávacom nariadení;

               b)

               vo vzťahu k Tunisku v príslušných právnych predpisoch uplatniteľných v Tunisku.

         Článok 2
   Osoby, na ktoré sa toto rozhodnutie uplatňuje
   Toto rozhodnutie sa uplatňuje na:

               a)

               pracovníkov, ktorí sú štátnymi príslušníkmi Tuniska a ktorí sú alebo boli legálne zamestnaní na území členského štátu a na ktorých sa vzťahujú alebo vzťahovali právne predpisy jedného alebo viacerých členských štátov, a na ich pozostalých;

               b)

               rodinných príslušníkov pracovníkov uvedených v písmene a) pod podmienkou, že títo rodinní príslušníci majú alebo mali s dotknutým pracovníkom spoločné legálne bydlisko , pokým bol pracovník zamestnaný v členskom štáte;

               c)

               pracovníkov, ktorí sú štátnymi príslušníkmi členského štátu a ktorí sú alebo boli legálne zamestnaní na území Tuniska a na ktorých sa vzťahujú alebo vzťahovali právne predpisy Tuniska, a na ich pozostalých a

               d)

               rodinných príslušníkov pracovníkov uvedených v písmene c) pod podmienkou, že títo rodinní príslušníci majú alebo mali s dotknutým pracovníkom spoločné legálne bydlisko, pokým bol pracovník zamestnaný v Tunisku.

         Článok 3
   Rovnosť zaobchádzania
   1.   S pracovníkmi, ktorí sú štátnymi príslušníkmi Tuniska a sú legálne zamestnaní v členskom štáte, a ich rodinnými príslušníkmi, ktorí s nimi majú spoločné legálne bydlisko, sa v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti v porovnaní so štátnymi príslušníkmi členských štátov, na ktorých území sú zamestnaní.
   2.   S pracovníkmi, ktorí sú štátnymi príslušníkmi členského štátu a sú legálne zamestnaní v Tunisku, a ich rodinnými príslušníkmi, ktorí s nimi majú spoločné legálne bydlisko, sa v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti v porovnaní so štátnymi príslušníkmi Tuniska.
   ČASŤ II

      VZŤAHY MEDZI ČLENSKÝMI ŠTÁTMI A TUNISKOM

   Článok 4
   Upustenie od podmienok bydliska
   1.   Prenosné dávky v zmysle článku 1 ods. 1 písm. i), na ktoré majú nárok osoby uvedené v článku 2 písm. a) a c), nepodliehajú žiadnemu zníženiu, úprave, pozastaveniu, odňatiu ani odobratiu na základe skutočnosti, že poberateľ má bydlisko:

               i)

               na účely dávky podľa právnych predpisov členského štátu na území Tuniska alebo

               ii)

               na účely dávky podľa tuniských právnych predpisov na území členského štátu.

         2.   Rodinní príslušníci pracovníka uvedení v článku 2 písm. b) majú nárok na prenosné dávky v zmysle článku 1 ods. 1 písm. i) rovnakým spôsobom ako rodinní príslušníci pracovníka, ktorý je štátnym príslušníkom dotknutého členského štátu, keď títo rodinní príslušníci majú bydlisko na území Tuniska.
   3.   Rodinní príslušníci pracovníka uvedeného v článku 2 písm. d) majú nárok na prenosné dávky v zmysle článku 1 ods. 1 písm. i) rovnakým spôsobom ako rodinní príslušníci pracovníka, ktorý je štátnym príslušníkom Tuniska, keď títo rodinní príslušníci majú bydlisko na území členského štátu.
   ČASŤ III

      RÔZNE USTANOVENIA

   Článok 5
   Spolupráca
   1.   Členské štáty a Tunisko sa vzájomne informujú o všetkých zmenách v ich právnych predpisoch, ktoré môžu ovplyvniť vykonávanie tohto rozhodnutia.
   2.   Na účely tohto rozhodnutia si orgány a inštitúcie členských štátov a Tuniska poskytnú svoje služby a konajú tak, ako keby vykonávali svoje vlastné právne predpisy. Správna pomoc poskytnutá uvedenými orgánmi a inštitúciami je spravidla bezplatná. Príslušné orgány členských štátov a Tuniska sa však môžu dohodnúť na náhrade určitých výdavkov.
   3.   Orgány a inštitúcie členských štátov a Tuniska môžu na účely tohto rozhodnutia komunikovať medzi sebou a s dotknutými osobami alebo ich zástupcami priamo.
   4.   Inštitúcie a osoby, na ktoré sa vzťahuje toto rozhodnutie, majú povinnosť vzájomne sa informovať a spolupracovať s cieľom zabezpečiť riadne vykonávanie tohto rozhodnutia.
   5.   Dotknuté osoby musia čo najskôr informovať inštitúcie príslušného členského štátu alebo Tuniska, ak je príslušným štátom Tunisko, a členského štátu bydliska alebo Tuniska, ak je štátom bydliska Tunisko, o všetkých zmenách v ich osobnej alebo rodinnej situácii, ktoré ovplyvňujú ich nárok na dávky podľa tohto rozhodnutia.
   6.   Nedodržanie povinnosti informovať uvedenej v odseku 5 môže mať za následok uplatnenie primeraných opatrení v súlade s vnútroštátnym právom. Tieto opatrenia sú však rovnocenné s opatreniami uplatniteľnými na podobné situácie podľa domáceho práva a žiadateľom neznemožňujú ani v praxi nadmerne nesťažujú uplatňovanie práv, ktoré sa im udeľujú týmto rozhodnutím.
   7.   Členské štáty a Tunisko môžu stanoviť vnútroštátne ustanovenia, ktorými sa ustanovia podmienky overovania nárokov na dávky tak, aby sa zohľadnila skutočnosť, že príjemcovia majú miesto pobytu alebo bydliska mimo územia štátu, v ktorom sa nachádza dlžnícka inštitúcia. Tieto ustanovenia musia byť primerané, bez akejkoľvek diskriminácie na základe štátnej príslušnosti a v súlade so zásadami tohto rozhodnutia. Tieto ustanovenia sa oznámia asociačnej rade.
   Článok 6
   Administratívne overovanie a lekárske vyšetrenia
   1.   Tento článok sa uplatňuje na osoby uvedené v článku 2 a poberajúce prenosné dávky uvedené v článku 1 ods. 1 písm. i), ako aj na inštitúcie poverené vykonávaním tohto rozhodnutia.
   2.   Ak poberateľ alebo žiadateľ dávok alebo jeho rodinný príslušník má miesto pobytu alebo bydlisko na území členského štátu a dlžnícka inštitúcia sa nachádza v Tunisku alebo ak poberateľ alebo žiadateľ dávok alebo jeho rodinný príslušník má miesto pobytu alebo bydlisko v Tunisku a dlžnícka inštitúcia sa nachádza v členskom štáte, lekárske vyšetrenie na žiadosť tejto dlžníckej inštitúcie vykoná inštitúcia miesta pobytu alebo bydliska poberateľa v súlade s postupmi ustanovenými v právnych predpisoch, ktoré táto inštitúcia uplatňuje.
   Dlžnícka inštitúcia oznámi inštitúcii miesta pobytu alebo bydliska akékoľvek prípadné osobitné požiadavky, ktoré sa majú splniť, a otázky, na ktoré sa má lekárske vyšetrenie zamerať.
   Inštitúcia miesta pobytu alebo bydliska zašle správu dlžníckej inštitúcii, ktorá si lekárske vyšetrenie vyžiadala.
   Dlžnícka inštitúcia má vyhradené právo nechať poberateľa vyšetriť lekárom, ktorého si sama vyberie, buď na území miesta pobytu alebo bydliska poberateľa alebo žiadateľa o dávky, alebo v krajine, kde sa dlžnícka inštitúcia nachádza. Poberateľ však môže byť vyzvaný, aby sa dostavil do štátu dlžníckej inštitúcie, iba ak je schopný absolvovať cestu bez toho, aby to ohrozilo jeho zdravie, pričom cestovné náklady a náklady na ubytovanie hradí dlžnícka inštitúcia.
   3.   Ak má poberateľ alebo žiadateľ dávok alebo jeho rodinný príslušník miesto pobytu alebo bydliska na území členského štátu a dlžnícka inštitúcia sa nachádza v Tunisku alebo ak má miesto pobytu alebo bydliska na území Tuniska a dlžnícka inštitúcia sa nachádza v členskom štáte, administratívne overenie na žiadosť dlžníckej inštitúcie vykoná inštitúcia miesta pobytu alebo bydliska poberateľa.
   Inštitúcia miesta pobytu alebo bydliska zašle správu dlžníckej inštitúcii, ktorá si administratívne overenie vyžiadala.
   Dlžnícka inštitúcia má vyhradené právo dať situáciu poberateľa preskúmať odborníkovi, ktorého si sama vyberie. Poberateľ však môže byť vyzvaný, aby sa dostavil do štátu dlžníckej inštitúcie, iba ak je schopný absolvovať cestu bez toho, aby to ohrozilo jeho zdravie, pričom cestovné náklady a náklady na ubytovanie hradí dlžnícka inštitúcia.
   4.   Jeden alebo viac členských štátov a Tunisko sa môžu potom, ako informujú asociačnú radu, dohodnúť na ďalších správnych ustanoveniach.
   5.   Odchylne od zásady bezplatnej vzájomnej správnej pomoci stanovenej v článku 5 ods. 2 tohto rozhodnutia dlžnícka inštitúcia, ktorá požadovala vykonanie overenia, nahradí skutočnú sumu výdavkov na overenie uvedené v odsekoch 2 a 3 tohto článku inštitúcii, ktorá bola o vykonanie overenia požiadaná.
   Článok 7
   Uplatňovanie článku 90 dohody
   Článok 90 dohody sa uplatňuje v prípade, že sa jedna zo strán domnieva, že druhá strana nedodržiava záväzky uvedené v článkoch 5 a 6.
   Článok 8
   Osobitné ustanovenia na uplatňovanie právnych predpisov Tuniska
   Asociačná rada môže podľa potreby stanoviť osobitné ustanovenia na uplatňovanie právnych predpisov Tuniska v prílohe II.
   Článok 9
   Správne postupy vyplývajúce z existujúcich dvojstranných dohôd
   Správne postupy ustanovené v existujúcich dvojstranných dohodách medzi členským štátom a Tuniskom sa môžu naďalej uplatňovať, ak nemajú negatívny vplyv na práva alebo povinnosti dotknutých osôb podľa tohto rozhodnutia.
   Článok 10
   Dohody, ktorými sa dopĺňajú postupy na vykonávanie tohto rozhodnutia
   Jeden alebo viac členských štátov a Tunisko môžu uzavrieť dohody vytvorené na doplnenie správnych postupov na vykonávanie tohto rozhodnutia, najmä pokiaľ ide o predchádzanie podvodom a chybám a boj proti nim.
   ČASŤ IV

      PRECHODNÉ A ZÁVEREČNÉ USTANOVENIA

   Článok 11
   Prechodné ustanovenia
   1.   Podľa tohto rozhodnutia nevznikajú žiadne nároky za obdobie pred dátumom nadobudnutia účinnosti tohto rozhodnutia.
   2.   S výhradou odseku 1 sa nadobúda nárok podľa tohto rozhodnutia, a to aj vtedy, ak sa týka poistnej udalosti, ku ktorej došlo pred dátumom nadobudnutia účinnosti tohto rozhodnutia.
   3.   Každá dávka, ktorá nebola poskytnutá alebo ktorá bola odňatá z dôvodu štátnej príslušnosti alebo miesta bydliska dotknutej osoby, sa na žiadosť tejto osoby poskytne alebo obnoví s účinnosťou od dátumu nadobudnutia účinnosti tohto rozhodnutia za predpokladu, že nároky, na základe ktorých sa dávky predtým poskytovali, neboli vyrovnané paušálnou platbou.
   4.   Ak sa žiadosť uvedená v odseku 3 predloží do dvoch rokov od nadobudnutia účinnosti tohto rozhodnutia, nároky získané v súlade s týmto rozhodnutím sú účinné odo dňa nadobudnutia účinnosti tohto rozhodnutia a voči dotknutým osobám sa nesmú uplatniť právne predpisy členského štátu alebo Tuniska súvisiace s prepadnutím alebo obmedzením nárokov.
   5.   Ak sa žiadosť uvedená v odseku 3 predloží po uplynutí dvojročnej lehoty od dátumu nadobudnutia účinnosti tohto rozhodnutia, nároky, ktoré nezanikli alebo neboli premlčané, sú účinné od dátumu predloženia žiadosti, pokiaľ sa neuplatňujú výhodnejšie ustanovenia právnych predpisov členského štátu alebo Tuniska.
   Článok 12
   Prílohy k tomuto rozhodnutiu
   1.   Prílohy k tomuto rozhodnutiu tvoria jeho neoddeliteľnú súčasť.
   2.   Na žiadosť Tuniska sa prílohy môžu zmeniť a doplniť rozhodnutím asociačnej rady.
   Článok 13
   Nadobudnutie účinnosti
   Toto rozhodnutie nadobúda účinnosť prvým dňom prvého mesiaca po dni jeho uverejnenia v Úradnom vestníku Európskej únie.

      V …

            Za asociačnú radu

            predseda

      (1)  Ú. v. ES L 97, 30.3.1998, s. 2.

      (2)  Ú. v. EÚ L 124, 20.5.2003, s. 1.

      (3)  Ú. v. EÚ L 166, 30.4.2004, s. 1.

      (4)  Ú. v. EÚ L 284, 30.10.2009, s. 1.
   PRÍLOHA I

      ZOZNAM TUNISKÝCH OSOBITNÝCH NEPRÍSPEVKOVÝCH PEŇAŽNÝCH DÁVOK

   …
   PRÍLOHA II

      OSOBITNÉ USTANOVENIA NA UPLATŇOVANIE PRÁVNYCH PREDPISOV TUNISKA

   …


title: 2010/312/: Rozhodnutie Rady z  3. júna 2010 , ktorým sa vymenúvajú traja dánski náhradníci Výboru regiónov

text:
               8.6.2010

               SK

               Úradný vestník Európskej únie

               L 140/27

         ROZHODNUTIE RADY
   z 3. júna 2010,
   ktorým sa vymenúvajú traja dánski náhradníci Výboru regiónov
   (2010/312/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh dánskej vlády,
   keďže:

               (1)

               Dňa 22. decembra 2009 a 18. januára 2010 Rada prijala rozhodnutia 2009/1014/EÚ a 2010/29/EÚ, ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015 (1).

               (2)

               V dôsledku skončenia funkčného obdobia pána Benta HANSENA, pána Carla HOLSTA a pána Benta LARSENA sa uvoľnili tri miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Za náhradníkov Výboru regiónov sa na zvyšný čas súčasného funkčného obdobia, ktoré trvá do 25. januára 2015, vymenúvajú:

               —

               pán Lasse KRULL, Regionsrådsmedlem,

               —

               pani Bente LAURIDSEN, Regionsrådsmedlem,

               —

               pán Ole B. SØRENSEN, Regionsrådsmedlem.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 3. júna 2010

            Za Radu

            predseda

         A. PÉREZ RUBALCABA

      (1)  Ú. v. EÚ L 348, 29.12.2009, s. 22, a Ú. v. EÚ L 12, 19.1.2010, s. 11.